******

 ***НАРОДНО ЧИТАЛИЩЕ*** ***“ ОТЕЦ ПАИСИЙ 1905”***

 *гр. Полски Тръмбеш , ул. “Търговска” № 94*

 *Е-mail:* *chitalishte\_ptrambesh@abv.bg*

 *GSM 0878659326*

 **П Л А Н**

**ЗА РАБОТАТА НА ЧИТАЛИЩЕТО ПРЕЗ**

**2019 ГОДИНА**

**І. КУЛТУРНО – ПРОСВЕТНА ДЕЙНОСТ**

**В основата на културно - просветната дейност през 2019 година ще бъдат честванията на 55 годишнината на град Полски Тръмбеш, 40 години от създаването на ФФ „Полянци” към читалището, 5 годишнината на Националния конкурс за млади изпълнители на забавна песен „Полските щурчета”, както и традиционните, доказали своята ефективност програми: „Зимни празници„; „Пролет край Янтра”; „Седмица на детската книга и изкуствата за деца”; „Майски дни на културата”; „Лятна работа с децата”; Културната програма за Празника на града ; честванията на бележити дати и годишнини от Националния календар.**

**ЯНУАРИ**

**08.01. Кръгла маса с участието на партньорите ни по проект „Да четем заедно ” по програма „Глобални библиотеки”, реализиран през 2018 година , за обобщаване на резултатите от проекта и обсъждане на последваща съвместна работа за утвърждаване и продължаване на дейностите по програмата.**

**10.01 Час в библиотеката с ученици от 4 клас по случай 130 г. от рождението на Николай Райнов, български поет, литературен критик, изкуствовед, професор (1889 – 1954) . Четене и обсъждане на приказка „Двамата братя” - кое е по-хубаво — правдата или кривдата?**

**18.01. Презентация в читалищната библиотека по случай 140г. от рождението на Симеон Радев – български публицист и критик .**

**24.01. Библиотечен урок с третите класове посветен на 90 годишнината от раждането на Йордан Радичков. Представяне на приказките „ Жабешки и други истории…”.**

 **31.01. Отбелязване на 165 г. от рождението на Стефан Стамболов, български политик и държавник, с участието на ученици от среден курс на СУ „ Цанко Церковски” - презентация на живота и делото му.**

**ФЕВРУАРИ**

**05.02. „С басните на Крилов , Езоп и Лафонтен” – час в библиотеката с ученици 2 клас по случай 250 г. от рождението на Иван Андреевич Крилов, руски писател, сатирик и баснописец (1769 – 1844) .**

**14.02. „ Богатата душевност на българина, изразена в един двоен празник на Св. Трифон и Св.Валентин ” - среща –разговор .**

**18.02 – 28.02 . Мартенска работилница в библиотеката с ученици от СИП „Фолклор”- 4клас.**

**27.02. „ 115 години от рождението на художника Васил Стоилов „ .- Урок в библиотеката с ученици СИП изобразително изкуство”**

**.**

**28.02. Експониране изложба на мартеници и украса на дърво в двора на библиотеката с мартениците изработени в Мартенската работилница.**

**МАРТ**

**01.03 „ Посрещане на баба Марта- детско утро с учениците от 1 клас.**

**01.03. Празничен концерт по случай Националния празник на България с участието на колективи от читалището , СУ „Цанко Церковски” , клуба на пенсионера .**

**04.03 . „ 3-ти март - Ден на Освобождението на България от османско иго. Урок по родолюбие с ученици от 3 клас в библиотеката.**

**20.03. Вечер на поезията посветена на. 85 г. от рождението на Христо Константинов Фотев, български поет (1934 – 2002).**

**21.03. Пролетен празник с участието на колективи при читалището и училището.**

**29.03. „Ваканция, здравей! „ – празник в салона на читалището със спектакъл на Детския театрален състав и ДМШ при читалището.**

**АПРИЛ**

***01 – 05.04.* Курс по ИКТ за възрастни ;**

**04.04.**  **Международен ден на детската книга.**

 **На гости на ЦДГ „Детски свят” с презентация и анимационни филми по Приказки на Братя Грим .**

 **15-23.04. Седмица на детската книга – Утра в библиотеката за различни автори. Гостуване в ЦДГ.**

 **20.04. Лазаровден – лазаруване на девойки от колективите при читалището.**

**23.04. Отбелязване на световния ден на книгата и авторското право с презентация и витрина в читалищната библиотека**

**24.04 Час в библиотеката с учениците от третите класове посветен на 220 г. от рождението на Александър Сергеевич Пушкин- „С приказките на Пушкин”**

**25. 04. Великденска работилница – СИП Приложни изкуства. Експониране на изложба на великденски яйца, сувенири и картички, изработени от учениците .**

**МАЙ**

**03.05. Пролетни празници – Час в библиотеката с ученици от 3 клАС.**

**04.05 Честване на 40 години от създаването на ФФ „Полянци” и 25 години творческа дейност на Мариана Малчева- художествен ръководител на състава.**

**09.05. Празник на руската песен.**

**06.05. Гергьовден – празник на площада.**

**05.05** . „ **Ден на Европа „ – час в читалищната библиотека с ученици от 4 класове.**

**.**

**17-18.05. Областен преглед на пенсионерската художествена самодейност**

 **„ Сребро в косите , младост в душите”.**

**20.05 „ 220 г. от рождението на Оноре дьо Балзак” - Час в библиотеката с ученици от 8 клас**

**20– 23.05. Курс по ИКТ за възрастни .**

**21.05. „Кой създаде нашата азбука?” – час в библиотеката с ученици от 2 клас.**

**24.05. Празник на площада по случай 24 май и изпращането на абитуриентите от випуск 2014.**

**30.05. Годишна продукция на ДМШ при читалището.**

**31.05. „Хайде да се веселим и да играем, както ние си знаем” – празник посветен на Деня на детето.**

**ЮНИ**

**05.06. „Да почистим за лятна читалня”- почистване на мястото край библиотеката във връзка Международния ден на околната среда.**

**25.06 . 110 г. от рождението на Димитър Димов, български писател и драматург (1909 – 1966)- с ученици от 11 клас**

**26.06. Световен ден без тютюнопушене - презентация и беседа от лекар за ученици от средните класове.**

**ЮЛИ И АВГУСТ**

**01.-7. – 31.08. „Лятната работилница” отваря врати за децата :**

 **- читалня на открито**

* **Клубове по интереси;**
* **Арт – ателие;**

 **- Игри на открито;**

**26.08. 105 г. от рождението на Луи дьо Фюнес, френски актьор, киносценарист и кинорежисьор (1914 – 1983).- прожекция на филм**

**31.08. Национално фолклорно надиграване „Ритми край Янтра”**

**СЕПТЕМВРИ**

**01.09.-08.09. Участие в реализацията на Културната програма по случай Празника на Полски Тръмбеш.**

**20.09. 100 г. от рождението на Николай Хайтов – час в библиотеката с ученици от горен курс.**

**02.09. Откриване на Общинска изложба на детски творби от лятната работа в библиотеките и център за работа с деца.**

**04.09. Общински събор на плодородието „ Златна есен 2018”**

**05.09. Експониране на изложба на книги в читалищната библиотека по случа 130 годишнината от Съединението на България.**

**05 - 07.09. Национален конкурс за популярна музика „Полски щурчета”**

**08.09. Тържествено честване на 55 годишнината на град Полски Тръмбеш. Концерт на Веселин Маринов.**

**ОКТОМВРИ**

**01.10**. **Международен ден на музиката и поезията – Час в библиотеката.**

**14– 18.10. Курс по ИКТ за възрастни**

**17.10. „185 г. от рождението на Любен Стойчев Каравелов, български писател, публицист, революционер-демократ „ - час в библиотеката с ученици от 5 клас.**

**21.10. Международен ден на четенето- Посещение в ЦДГ.**

**24.10. „155 г. от рождението на Бранислав Нушич, сръбски писател – хуморист и комедиограф „ – Презентация за писателя с ученици от 6 клас..**

**НОЕМВРИ**

**01.11. Презентация по повод Деня на будителя в читалищната библиотека.**

**01.11. Празник по случай Деня на будителите и патрона на читалището Отец Паисий. В програмата колективите на читалището.**

**9.11. „ 105 години от рождението на Павел Вежинов” – утро посветено на писателя.**

**21.11. Ден на християнското семейство - урок в библиотеката.**

**ДЕКЕМВРИ**

**01.12. Международен ден за борба със СПИН – беседа в библиотеката;**

**06.12. Тържествена запалване на светлините на елхата и украсата на градския площад.**

**16-20.12. Коледна работилница в библиотеката - изработване на коледни картички и сурвакници от ученици . СИП** **рисуване и приложни изкуства.**

**19.12. Час в библиотеката с презентации по случай: 125 г. от издаването на романа „Под игото” на Иван Вазов ; 125 г. от издаването на „До Чикаго и назад”, първият пътепис на Алеко Константинов; 195 г. от излизането на  „Буквар с различни поучения” / Рибен буквар / на д-р Петър Берон – първата българска учебна книга.**

**20.12. Откриване изложба на коледни сурвакници и картички изработени в коледната работилница. Коледен празник с ученици от начален курс.**

**23.12. Коледуване на самодейци от ФФ „Полянци”**

**26.12. Коледен концерт на сдружение „Полските щурчета”.**

**ІІ.БИБЛИОТЕЧНА ДЕЙНОСТ**

 **1. През 2019 година читалищната библиотека ще продължи да работи за утвърждаването си, като средище за информация, комуникация, обучение, знания и културна дейност. Ще предоставя пакет от услуги на гражданите – компютри за потребление; безплатен достъп до интернет и онлайн информация; електронни услуги; обучение на компютри и информационна грамотност.**

 **2. Културно –просветната работа ще бъде насочена към привличане на по- голям брой читатели и обвързана с честването на събития , национални празници и творци.**

 **4. Извършване на междубиблиотечно заемане за разширяване обхвата на работа и предоставяне достъп на съгражданите ни до националния библиотечен ресурс**. **Разработване на проекти за набавяне на нова литература.**

**ІІІ. ХУДОЖЕСТВЕНО – ТВОРЧЕСКА ДЕЙНОСТ**

 **2019 година към читалището ще развиват дейност следните колективи:**

* **ДМШ с класове по пиано и поп музика;**
* **Детска школа за народни танци;**
* **Детски театрален състав;**
* **Вокална група „Сияние”;**
* **Вокална група „Вдъхновение”**
* **Фолклорна формация „ Полянци”;**
* **Фолклорен клуб „Луди млади”.**

**Колективите активно ще участват в културния живот на града и общината. Ще се представят на национални и международни фестивали, конкурси и др. форуми.**

**ІV. ФИНАНСОВО – СТОПАНСКА ДЕЙНОСТ**

1. **Закупуване на реквизит и костюми за колективите за любителско художествено творчество.**
2. **Осигуряване на средства за участия на съставите в национални и международни фестивали, конкурси и форуми.**
3. **Закупуване на литература и абонамент на периодични издания за попълване фонда на читалищната библиотека.**

**21.03.2019 г. ПРЕДСЕДАТЕЛ НЧ : ………………**

 **гр. П. Тръмбеш / Н. Миновска /**